འོ་ལགས་སོ།།སྨུག་པོ་ལྡོང་གི་ཆེ་མགོ།ཆེ་རྒྱུད་གསེར་བའི་དཔོན་པོ་སྐུ་འཁོར་གྱིས་གླིང་རྗེ་རྒྱལ་བློན་གདན་ཞུས་ཏེ།ལྷོ་འཛམ་གླིང་བདེ་བའི་སྤྱི་རིམ་ལ་དམིགས་པའི་ལྷ་བསང་གཏོང་རྒྱུ་དང་།ནང་གི་རྟེན་འབྲེལ་ལ་དམིགས་པའི་དགའ་སྟོན་གླུ་གར་གྱི་སྟ་གོན་འདི་ཤིན་ཏུ་ལེགས་པས།ཆུང་རྒྱུད་འབུམ་པའི་དགྲ་བླ་སོགས་དཀར་པོ་ལྷ་ཡི་སྡེ་ཚོགས་ཀྱིས་ལྷ་བསང་སྒྲོན།འབྲིང་རྒྱུད་གཡུ་ཁྲི་གུང་སྔོན་སོགས་སྔོན་པོ་ཀླུ་ཡི་སྡེ་ཚོགས་ཀྱིས་མཆོད་སྤྲིན་སྤུངས།ཆེ་རྒྱུད་ཉི་འབུམ་དར་ཡག་སོགས་སེར་པོ་གཉན་གྱི་སྡེ་ཚོགས་ཀྱིས་ཕུད་རྒོད་བྲོན།